Санькова-Мядзьвеж’е - Вікіпэдыя

# Санькова-Мядзьвеж’е

### Зьвесткі зь Вікіпэдыі — вольнай энцыкляпэдыі.

Санько́ва-Мядзьве́ж’е — невялікі (плошча 454 га, 4.5 км²) экскляў Расейскай Фэдэрацыі на тэрыторыі Беларусі. Разьмешчаныя на ўсходзе Добрушскага раёна закінутыя вёскі Санькова і Мядзьвеж'е юрыдычна ўваходзяць у склад Бранскай вобласьці Расеі.

## [рэдагаваць] Гісторыя

Напачатку 20 стагодзьдзя некалькі сялянаў з Бранскай вёскі Дабрадзееўка, разьмешчанай на вельмі беднай зямлі, адправіліся на заробкі ў Злучаныя Штаты Амэрыкі. Адпрацаваўшы тры гады шахцёрамі ў Пэнсыльваніі, яны вярнуліся дахаты перад Першай Сусьветнай Вайной, і купілі землі (Мядзьвежую Дуброву і Саніну паляну) у беларускага памешчыка Шведава. Паступова, сяляне асвоілі зямлю, пабудаваўшы пару дзясяткаў гаспадарак.

У 1926 годзе, калі вырашаліся адміністратыўныя межы, паводле волі жыхароў, вёскі Санькова і Мядзьвеж’е былі аднесеныя да Бранскай вобласьці РСФСР.

Падчас Другой Сусьветнай Вайны, жыхары вёсак удзельнічалі ў партызанцы. Калі захопнікі спалілі беларускую вёску Хаткі, што знаходзілася побач, яе жыхары былі прынятыя жыхарамі вёсак Санькова і Мядзьвеж’е. Улетку 1943 году абедьзве вёскі былі таксама спаленыя нацыстамі.

Пасьля вайны вёскі былі адбудаваныя і існавалі да Аварыі на Чарнобыльскай АЭС. У красавіку 1986 году землі былі моцна забруджаныя радыёнуклідамі і закінутыя. У сучасным часе на тэрыторыі ніхто не жыве, аднак мясцовая дарога выкарыстоўваецца кантрабандыстамі для ўвозу танных тавараў у Расею ў аб’езд мытні.

На новых мапах вёскі не абазначаюцца.

## [рэдагаваць] Зьнешнія спасылкі

- San'kova-Medvezh'e: Russian exclave in Belarus

Атрымана з «http://be.wikipedia.org../../../%D1%81/%D0%B0/%D0%BD/%D0%A1%D0%B0%D0%BD%D1%8C%D0%BA%D0%BE%D0%B2%D0%B0-%D0%9C%D1%8F%D0%B4%D0%B7%D1%8C%D0%B2%D0%B5%D0%B6%E2%80%99%D0%B5_48d6.html»

##### Views

- Артыкул
- Гутаркі
- Бягучая вэрсія

##### Пошук